Workshop: Chcem prácu, ako ďalej?

Tábor RESET, 21. – 27. 8. 2011

Tímea Hóková
Únia nevidiacich a slabozrakých Slovenska
hokova@unss.sk

OBSAH

Vvyhľadávanie pracovných ponúk
Odporúčané stránky
Pracovný pohovor
Ďalšie čítanie

Vvyhľadávanie pracovných ponúk

•	Kde všade sú zverejňované pracovné ponuky: internet – špecializované webové stránky, stránky organizácií / firiem, informácia od niekoho kto už pracuje v danej spoločnosti .. 
•	Potrebné zručnosti: predovšetkým e-zručnosti – ich využitie na vypracovanie životopisu + motivačného listu + komunikácia prostredníctvom e-mailu + vypĺňanie on-line formulárov 
(neustále zdokonalovanie je nevyhnutné)
•	Rozhodovanie sa o tom, na akú pracovnú ponuku zareagujem – čo všetko je potrebné brať do úvahy: vzdelanie, prax, vlastné zručnosti / skúsenosti / ne-skúsenosti
•	Životopis: osobný profil – prehľad, obsahuje – osobné údaje (adresa, meno, priezvisko), kontaktné údaje (aktuálne!), prehľad zamestnaní a vzdelania, jazykové a PC zručnosti + prípadne špeciálne zručnosti a schopnosti, záujmy (stručne)
•	Motivačný list: prečo reagujeme na konkrétnu pracovnú ponuku, pomenovanie zručností podľa nás najvhodnejších pre danú profesiu / prácu
•	Formát Europass: jednotný formát životopisu pre celú EU, v platnosti od r. 2004, vzhľad – prehľadná tabuľka, obsahuje informácie o zamestnaniach + vzdelaní + zručnostiach

Odporúčané stránky

Prehľad pracovných pozícií + popis a definovanie nárokov a potrebného vzdelania - ISTP (Integrovaný systém typových pozícií)
http://www.istp.sk/

Popis jednotlivých pracovných pozícií možno nájsť pod odkazom „kartotéka typových pozícií.“ Na stránke sa nachádza aj stiahnuteľná multimediálna encyklopédia „Svet práce.“ 

Nástroj na jednoduché vypracovanie životopisu vo formáte Europass:

-hlavná stránka – ponuka v rôznych EU jazykoch:
Europass.cedefop.europa.eu

-stránka v slovenčine:
http://europass.cedefop.europa.eu/europass/home/hornav/Introduction.csp?loc=sk_SK

Na stránke sa nachádzajú vzorové životopisy na stiahnutie, ale aj on-line formulár, a to v rôznych európskych jazykoch. Po vyplnení on-line formulára sa vám ponúka možnosť uložiť životopis  vo formáte rtf alebo pdf (dokument vám môže byť zaslaný na vami zadanú e-mailovú adresu). 

Nástroj na vypracovanie profilu „špeciálnych“ potrieb:
www.checkandgo.eu

Na stránke sa nachádza nástroj (viť. Check and Go nástroj), prostredníctvom ktorého sa dajú pomenovať jednotlivé bariérové oblasti – teda s čím konkrétne mám problém - napr. v oblasti orientácie, komunikácie, čítania a písania. Tento nástroj je určený pre viacero typov zdravotných postihnutí. Výsledok je možné zo stránky stiahnuť vo formáte pdf. 

Vlastný on-line profil:
www.linkedin.com

Ide o sociálnu sieť, v rámci ktorej je možné zdieľať svoj profesionálny profil a zapájať sa do rôznych záujmových skupín. Po registrácii získate verejný on-line profil v anglickom jazyku. Po zadaní vášho mena a priezviska napr. do vyhľadávača GOOGLE bude odkaz na váš profil figurovať na jednom z prvých miest.

Pracovný pohovor

•	Dôležitá je: pripravenosť, informovanosť o konkrétnej pracovnej ponuke, poznanie vlastných obmedzení + schopnosť hľadať a odprezentovať riešenia (napr. pri probléme so zapisovaním na tabuľu ponúknuť alternatívu – zapisovanie prostredníctvom PC a dataprojektora atď.)
•	Potrebné sa sústrediť aj na: slovný prejav, vzhľad, gestá, podávanie rúk môžeme kľudne iniciovať (zatiaľ ešte nikto neodmietol!)

Viac o príprave na pracovný pohovor v rôznych príručkách, zaujímavé čítanie napr. aj materiál – Kariéra v kocke:
www.profesia.sk

Ďalšie čítanie

Informácie o výhodách pre zamestnávateľov, kt. chcú zamestnať osoby so zdravotným postihnutím:

http://unss.sk/sk/poradna/pravna-poradna.php

Stránky na vyhľadávanie pracovných ponúk: 

-v slovenčine:

www.profesia.sk
www.changenet.sk
www.jobs.sk

-v angličtine:

http://ec.europa.eu/eures/home.jsp?lang=en